ai4bharat/Pralekha huggingface dataset:
ગૃહ મંત્રાલય
પદ્મ પુરસ્કાર-2022 માટે નામાંકનની છેલ્લી તારીખ 15 સપ્ટેમ્બર, 2021
ગણતંત્ર દિવસ-2022ના પ્રસંગે જાહેર થનારા પદ્મ પુરસ્કારો  માટે ઓનલાઈન નામાંકન/ભલામણો સ્વીકારાઈ રહી છે. પદ્મ પુરસ્કારો માટે નામાંકનની છેલ્લી તારીખ 15 સપ્ટેમ્બર, 2021 છે. પદ્મ પુરસ્કારો માટે નામાંકન/ભલામણો માત્ર પદ્મ પુરસ્કાર પોર્ટલ https://padmaawards.gov.in પર ઓનલાઈન પ્રાપ્ત કરી શકાશે.
1954માં સ્થાપિત, આ પુરસ્કારોની ઘોષણા દર વર્ષે ગણતંત્ર દિવસ પર કરવામાં આવે છે. આ પુરસ્કાર કલા, સાહિત્ય અને શિક્ષણ, રમતગમત, ચિકિત્સા, સામાજિક કાર્ય, વિજ્ઞાન અને એન્જિનિયરિંગ, જાહેર મામલાઓ, સેવા, વ્યાપાર અને ઉદ્યોગ, નાગરિક જેવા તમામ ક્ષેત્રો/વિષયોમાં વિશિષ્ટ અને અસાધારણ ઉપલબ્ધિઓ/સેવાના માટે ‘વિશિષ્ટ કામ’ને માન્યતા આપે છે.
જાતિ, વ્યવસાય, પદ કે લિંગના ભેદભાવ વિના તમામ વ્યક્તિ આ પુરસ્કારો માટે પાત્ર બની શકે છે. ડોક્ટરો અને વિજ્ઞાનીઓ સિવાય જાહેર ઉપક્રમો સાથે કામ કરનારા સરકારી કર્મચારી પદ્મ પુરસ્કાર માટે પાત્ર નથી.
સરકાર પદ્મ પુરસ્કારોને ‘પીપલ્સ પદ્મ’માં તબદિલ કરવા પ્રતિબદ્ધ છે. આથી તમામ નાગરિકોને અનુરોધ છે કે સ્વ-નામાંકન સહિત નામાંકન/ભલામણો કરે. ગૃહ મંત્રાલયે તમામ કેન્દ્રીય મંત્રાલયો/વિભાગો, રાજ્યો/કેન્દ્રશાસિત પ્રદેશોની સરકારો ભારત રત્ન અને પદ્મ વિભૂષણ પુરસ્કાર વિજેતાઓ, ઉત્કૃષ્ટતા સંસથાઓને અનુરોધ કર્યો છે કે એ પ્રતિભાશાળી વ્યક્તિઓની ઓળખ માટે નક્કર પ્રયાસો કરવામાં આવે કે જેમની ઉત્કૃષ્ટતા અને ઉપલબ્ધિઓને વાસ્તવમાં ઓળખ મળે કે જે મહિલાઓ, સમાજના નબળા વર્ગો, અનુસૂચિત જાતિ અને અનુસૂચિત જનજાતિ, દિવ્યાંગ લોકો અને એવા લોકો કે જેઓ નિઃસ્વાર્થભાવે સમાજની સેવા કરનારા કેમ ન હોય.
નામાંકન/ભલામણોમાં તમામ ઉપરોક્ત ઉલ્લેખિત પદ્મ પોર્ટલ પર ઉપલબ્ધ પ્રારૂપમાં વિગતવાર નિર્દિષ્ટ એવી તમામ સંબંધિત વિગતો વર્ણનાત્મક સ્વરૂપે વિવરણ  હોવું જોઈએ જેમાં તેનીં / તેણીની તેના/તેણીના સંબંધિત ક્ષેત્ર/ડિસિપ્લીનમાંની વિશિષ્ટ અને અસાધારણ ઉપલબ્ધિઓ/સેવાને સ્પષ્ટ રીતે સામે લાવે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 300
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રપતિ શૌકત મિર્ઝીયોયેવને ચૂંટણીમાં તેમની જીત બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ રાષ્ટ્રપતિ શૌકત મિર્ઝીયોયેવને ચૂંટણીમાં તેમની જીત બદલ અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું;
"રાષ્ટ્રપતિ શૌકત મિર્ઝીયોયેવને ચૂંટણીમાં તેમની જીત બદલ હાર્દિક અભિનંદન. મને વિશ્વાસ છે કે ભારત-ઉઝબેકિસ્તાન વ્યૂહાત્મક ભાગીદારી તમારા બીજા કાર્યકાળમાં મજબૂત થતી રહેશે. તમને અને ઉઝબેકિસ્તાનના મૈત્રીપૂર્ણ લોકોને મારી શુભકામનાઓ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
છેલ્લા 9 વર્ષમાં ભારતની ફાર્મા નિકાસમાં 125% થી વધુનો વધારો થયો
PLI યોજનાઓ હેઠળ રૂ. 21,861 કરોડનું રોકાણ
ભારતે દવાઓ અને ફાર્માસ્યુટિકલ ઉત્પાદનોની નિકાસમાં એક મુખ્ય સીમાચિહ્ન હાંસલ કર્યું છે, જેણે છેલ્લા નવ વર્ષમાં 125 ટકાની વૃદ્ધિ નોંધાવી છે, જે 2013-14માં રૂ. 90,415 કરોડથી વધીને 2022-23માં રૂ. 2,04,110 કરોડ થઈ છે. ભારતની કુલ નિકાસમાં ડ્રગ્સ અને ફાર્માસ્યુટિકલ્સનો હિસ્સો 5.71 ટકા છે.
લગભગ 200 દેશો અને પ્રદેશોમાં નિકાસ કરતી દવાઓ અને ફાર્માસ્યુટિકલ્સના જથ્થાના સંદર્ભમાં ભારત વિશ્વમાં ત્રીજા ક્રમે છે, જેમાં ટોચના 5 દેશો યુનાઇટેડ સ્ટેટ્સ, બેલ્જિયમ, દક્ષિણ આફ્રિકા, યુનાઇટેડ કિંગડમ અને બ્રાઝિલ છે.
ભારત વિશ્વનો સૌથી મોટો રસી ઉત્પાદક દેશ છે, જે વૈશ્વિક રસીના ઉત્પાદનમાં 60 ટકા હિસ્સો ધરાવે છે. ભારત વિશ્વમાં ઓછી કિંમતની રસીઓના સૌથી મોટા સપ્લાયર્સ પૈકી એક છે અને વૈશ્વિક સ્તરે જેનરિક દવાઓનો સૌથી મોટો પ્રદાતા છે, જે વૈશ્વિક પુરવઠાના 20% હિસ્સો ધરાવે છે. વધુમાં, ભારતે રસી મૈત્રી પહેલ હેઠળ વિશ્વભરના લગભગ 100 દેશોને  298 મિલિયનથી વધુ કોવિડ-19 રસીઓ સપ્લાય કરી છે.
ડ્રગ્સ અને ફાર્માસ્યુટિકલ્સની નિકાસ
ભારત સરકારે આત્મનિર્ભરતા હાંસલ કરવા, સ્થાનિક ઉત્પાદનને પ્રોત્સાહન આપવા અને આ ક્ષેત્રમાં મોટા રોકાણને આકર્ષવા માટે ત્રણ પ્રોડક્શન લિંક્ડ ઇન્સેન્ટિવ  યોજનાઓ શરૂ કરી છે.
જેમાં બલ્ક ડ્રગ્સ , મેડિકલ ડિવાઇસીસ  અને ફાર્માસ્યુટિકલ્સ નો સમાવેશ થાય છે.
નીચે આપેલ કોષ્ટક PLI યોજનાઓ  હેઠળ મેળવેલ રોકાણો દર્શાવે છે:
|
|
ક્રમાંક
|
|
પીએલઆઈ યોજના
|
|
મેળવેલ રોકાણ

|
|
1.
|
|
બલ્ક ડ્રગ્સ
|
|
2405.69
|
|
2.
|
|
મેડિકલ ડિવાઈસીસ
|
|
837.23
|
|
3.
|
|
ફાર્માસ્યુટિકલ્સ
|
|
18618.09
|
|
કુલ
|
|
21,861
સ્ત્રોત : 1, 2, 3, 4
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 91
મંત્રીમંડળ
મંત્રીમંડળે બેનામી સંપત્તિ લેવડ-દેવડ અટકાયત કાયદો, 1988 અંતર્ગત ન્યાય આપનાર સત્તાની નિમણૂંક અને અપીલીય ન્યાયાધિકરણ રચના કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે બેનામી સંપત્તિ લેવડ-દેવડ અટકાયત કાયદો , 1988 અંતર્ગત ન્યાય આપનાર સત્તાની નિમણૂંક અને અપીલીય ન્યાયાધિકરણની રચના કરવા માટે મંજૂરી આપી દીધી છે.
મુખ્ય લાક્ષણિકતાઓ:
- ત્રણ વધારાની બેંચો સહિત ન્યાય આપનાર સત્તાની નિમણૂંક કરવી અને પીબીપીટી કાયદા અંતર્ગત અપીલીય ન્યાયાધિકરણની રચના કરવી.
- અધિકારીઓ અને કર્મચારીઓને ન્યાય આપનાર સત્તા, ન્યાય આપનાર સત્તાની બેંચો અને અપીલીય ન્યાયાધિકરણ પુરા પાડવા. આમ કરવા માટે આવકવેરા વિભાગ/ સેન્ટ્રલ બોર્ડ ઓફ ડાયરેક્ટ ટેક્સીસ માંથીએ જ સ્તર પરની અથવા રેન્ક પરની વર્તમાન જગ્યાઓને ખસેડવામાં આવે.
- ન્યાય આપનાર સત્તા અને અપીલીય ન્યાયાધિકરણ રાષ્ટ્રીય રાજધાની દિલ્હી પ્રદેશ માં બેસશે. ન્યાય આપનાર સત્તાની બેંચો કોલકાતા, મુંબઈ અને ચેન્નાઈમાં બેસી શકે છે અને આ બાબતમાં જરૂરી સૂચનો પ્રસ્તાવિત ન્યાય આપનાર સત્તાના ચેરપર્સન સાથે ચર્ચા કર્યા બાદ જાહેર કરવામાં આવશે.
ફાયદાઓ:
આ મંજૂરી મળવાથી ન્યાય આપનાર સત્તાને સુપરત કરવામાં આવતા કેસોના અસરકારક અને વધુ સારા નિરાકરણમાં પરિણમશે અને અપીલીય ન્યાયાધિકરણ સમક્ષ ન્યાય આપનાર સત્તાની વિરુદ્ધમાં દાખલ કરવામાં આવેલ અરજીઓનો ઝડપી નિકાલ લાવશે.
ન્યાય આપનાર સત્તાની નિમણુક પીબીપીટી કાયદા અંતર્ગત વહીવટી પગલાઓની પ્રાથમિક તબક્કાની સમીક્ષા પૂરી પાડશે. પ્રસ્તાવિત અપીલીય ન્યાયાધિકરણની રચના થવાથી પીબીપીટી કાયદા અંતર્ગત ન્યાય આપનાર સત્તા દ્વારા પસાર કરવામાં આવેલ ઓર્ડર માટે એક અપીલીય માળખું તૈયાર કરવામાં આવશે.
GP/RP
(Visitor Counter : 129
શ્રમ અને રોજગાર મંત્રાલય
રાષ્ટ્રીય સુરક્ષા પુરસ્કાર  સમારોહનું આવતી કાલે આયોજન
નવી દિલ્હી, 16-08-2017
દેશભરમાં દરેક પ્રકારની ખાણો, કોલસા, ધાતુ અને તેલમાં કાર્યરત દરેક વ્યક્તિઓની વ્યાવસાયિક સુરક્ષા, સ્વાસ્થ્ય અને કલ્યાણ કેન્દ્ર સરકારના કાર્યક્ષેત્રમાં આવે છે. ખાણમાં કાર્યરત વ્યક્તિઓનું વ્યાવસાયિક સંચાલન સુરક્ષા સાથે સંબંધિત જોગવાઈ ખાણકામ અધિનિયમ 1952માં સમ્મિલિત છે અને તેના આધાર પર નિયમ નિર્ધારિત કરાયા છે. ખાણ અધિનિયમોની જોગવાઈ અને તેને અંતર્ગત વિધાન માળખાના અમલીકરણની જવાબદારી ખાણ મેનેજમેન્ટની હોય છે. શ્રમ અને રોજગાર મંત્રાલય અંતર્ગત ખાણ સુરક્ષાના મહાનિદેશક સમયાંતરે દેખરેખ અને તપાસ દ્વારા આના અનુપાલનનું નિરીક્ષણ કરે છે. ખાણમાં કાર્યરત કર્મચારીઓની વચ્ચે સુરક્ષા અને સ્વાસ્થ્ય વિષયોમાં ભાગીદારીની જરૂરીયાતને સ્વીકારતા થયેલી દુર્ઘટનાઓને રોકવાના લક્ષ્યને પ્રાપ્ત કરવા માટે સ્વ-નિયમ અને ભાગીદારી વ્યવસ્થાના વિચારને કેન્દ્ર સરકાર દ્વારા પ્રોત્સાહન અપાયું છે. સુરક્ષાના ક્ષેત્રમાં સમયાંતર પર શૈક્ષણિક અને પ્રોત્સાહનના પ્રયાસોને પ્રતિપાદિત અને પ્રોત્સાહિત કરાય છે. રાષ્ટ્રીય સુરક્ષા પુરસ્કાર  આ પ્રયાસોમાંનું એક છે.
ખાણમાં દુર્ઘટનાઓને રોકવામાં ઉલ્લેખનીય કાર્યને પ્રોત્સાહિત કરવા માટે શ્રમ મંત્રાલય દ્વારા વર્ષ 1982-83માં રાષ્ટ્રીય સુરક્ષા પુરસ્કારની શરૂઆત કરાઈ. વર્ષ 1982 અને 1983 માટે 1984માં પ્રથમ વખત પુરસ્કાર અર્પણ કરાયા અને ત્યારબાદથી નિયમિત રૂપ થી દર વર્ષે પુરસ્કાર અર્પણ કરાય છે.
રાષ્ટ્રીય ખાણ પુરસ્કાર માટે ધાતુના પ્રકાર અને કાર્યની પ્રકૃતિના આધાર પર 7 વિવિધ સમૂહોમાં વહેંચાય છે. આ પુરસ્કારો માટે યોગ્યતા નિર્ધારિત કરવાની સુરક્ષા ક્ષમતાના સૂચકાંક નીચે મુજબ છે.
- સ્પર્ધાત્મક વર્ષની સાથે સમાપ્ત થતા સતત ત્રણ વર્ષો સુધી સૌથી લાંબી દુર્ઘટના મુક્ત સમયગાળો
- સ્પર્ધાત્મક વર્ષની સાથે સમાપ્ત થતા સતત ત્રણ વર્ષો સુધી સૌથી લાંબા સમય સુધી સૌથી મોટી ઈજા થવાના સંબંધમાં
શ્રમ તેમજ રોજગાર મંત્રાલય દ્વારા પુરસ્કાર હેતુ આવેદનની તપાસ કરવા ત્રિપક્ષીય રાષ્ટ્રીય સુરક્ષા પુરસ્કાર સમિતિની રચના કરાય છે. સમિતિમાં ખાણ વ્યવસ્થાપનના આઠ પ્રતિનિધિ, શ્રમ સંગઠનના આઠ પ્રતિનિધિ અને સરકારના પ્રતિનિધિના રૂપમાં મહાનિદેશક અધ્યક્ષ અને ડીજીએમના એક અધિકારી સભ્ય સચિવના રૂપમાં સમ્મલિત થાય છે.
શ્રમ તેમજ રોજગાર મંત્રાલય દ્વારા આયોજિત પુરસ્કાર સમારોહમાં 37 વિજેતાઓ અને 34 ઉપ વિજેતાઓને પુરસ્કાર અર્પણ કરાય છે. પ્રત્યેક ખાણ માટે પુરસ્કાર સંયુક્ત રૂપથી ખાણ વ્યવસ્થાપન અને કાર્મિક પ્રતિનિધિ દ્વારા પ્રાપ્ત કરાય છે.
રાષ્ટ્રપતિ શ્રી રામનાથ કોવિંદ 17 ઓગષ્ટ, 2017ના રોજ નવી દિલ્હી સ્થિત વિજ્ઞાન ભવનમાં આયોજિત એક સમારોહમાં વર્ષ 2013 અને 2014 માટે પુરસ્કાર પ્રદાન કરશે.
AP/GP
(Visitor Counter : 113
પ્રધાનમંત્રીનું કાર્યાલય
પ્રધાનમંત્રીએ અમદાવાદમાં અત્યાધુનિક સરદાર વલ્લભભાઈ પટેલ ઇન્સ્ટિટ્યૂટ ઑફ મેડિકલ સાયન્સિસનું ઉદઘાટન કર્યું, તેમણે જણાવ્યું કે, ગરીબો માટે સરકારનું વલણ; હેલ્થકેર સુવિધાઓનાં વિસ્તરણનું ધ્યાન કેન્દ્રિત કર્યું
પ્રધાનમંત્રી નરેન્દ્ર મોદીએ આજે અમદાવાદમાં અત્યાધુનિક, સુપર-સ્પેશિયાલિટી પબ્લિક હોસ્પિટલ – સરદાર વલ્લભભાઈ પટેલ ઇન્સ્ટિટ્યૂટ ઑફ મેડિકલ સાયન્સિસ એન્ડ રિસર્ચનું ઉદઘાટન કર્યું હતું. અમદાવાદ મ્યુનિસિપલ કોર્પોરેશન દ્વારા નિર્મિત, 78 મીટરની ઊંચાઈ, 1500 બેડની હોસ્પિટલ અત્યાધુનિક સુવિધાઓ સાથે સજ્જ છે, જેમાં એર એમ્બ્યુલન્સ સામેલ છે.
પ્રધાનમંત્રીએ હોસ્પિટલમાં સુવિધાઓનું નિરીક્ષણ કર્યું હતું. તેમણે વૈશ્વિક કક્ષાની હોસ્પિટલ સ્થાપિત કરવા બદલ અમદાવાદ મ્યુનિસિપલ કોર્પોરેશનની પ્રશંસા કરી હતી અને કહ્યું હતું કે, “સરદાર વલ્લભભાઈ પટેલ ઇન્સ્ટિટ્યૂટ ઑફ મેડિકલ સાયન્સિસ એન્ડ રિસર્ચ હોસ્પિટલ દેશમાં અન્ય સરકારી હોસ્પિટલો માટે આદર્શ પુરવાર થશે.”
રૂ. 750 કરોડનાં ખર્ચે નિર્મિત 17 માળની હોસ્પિટલ વાજબી કિંમતે વૈશ્વિક કક્ષાની સેવાઓ પ્રદાન કરશે અને તે આયુષમાન ભારત સાથે જોડાયેલી છે. આ પ્રસંગે લોકોને સંબોધતા શ્રી મોદીએ આયુષમાન ભારતનાં મહત્વ પર ભાર મૂક્યો હતો અને કહ્યું હતું કે, “આયુષમાન ભારતને કારણે નાનાં શહેરોમાં પણ નવી હોસ્પિટલની જરૂરિયાત વધી છે. નવી હોસ્પિટલો ઝડપથી ખુલી રહી છે, ડૉક્ટર અને પેરામેડિક સ્ટાફની માગ વધી છે, જેનાં પરિણામે હેલ્થકેર ક્ષેત્રમાં રોજગારીની ઘણી તકો ઊભી થઈ રહી છે.”
પ્રધાનમંત્રીએ જણાવ્યું હતું કે, છેલ્લાં ચાર વર્ષમાં દેશમાં હેલ્થકેર સુવિધાઓ અને તબીબી શિક્ષણમાં મોટું વિસ્તરણ જોવા મળ્યું છે, જે નાગરિકોની હેલ્થકેરની જરૂરિયાતો પૂર્ણ કરવામાં મદદરૂપ બનશે.
ગરીબો માટેની ચિંતા અને તેમની જરૂરિયાતો પૂર્ણ કરવાની વાત પર પ્રકાશ ફેંકતા પ્રધાનમંત્રીએ કહ્યું હતું કે, “સરકાર ગરીબો સાથે છે અને તેમનાં માટે તેમની પ્રાથમિકતા હેલ્થકેર સેવાઓનાં વિસ્તરણમાં અને પ્રધાનમંત્રી જન ઔષધિ યોજના હેઠળ ઓછી કિંમતે જેનેરિક દવાઓની જોગવાઈનાં વધારામાં પ્રતિબિંબિત થાય છે. દેશભરમાં આશરે 5000 પ્રધાનમંત્રી જન ઔષધિ કેન્દ્રો સ્થાપિત થયા છે.”
પ્રધાનમંત્રીએ જણાવ્યું હતું કે, તેમની સરકાર માટે તમામ માટે સમાન તકો માટે કટિબદ્ધ છે અને સાધારણ વર્ગનાં ગરીબો માટે 10 ટકા અનામત આ દિશામાં એક મહત્વપૂર્ણ પગલું છે. આ ઉદ્દેશ માટે શૈક્ષણિક સંસ્થાઓમાં બેઠકોની સંખ્યામાં 10 ટકાનો વધારો કરવામાં આવ્યો છે. તેમણે ગુજરાત રાજ્યમાં 10 ટકા અનામત પ્રદાન કરવાનાં નિર્ણયનો સૌપ્રથમ અમલ કરવા બદલ રાજ્ય સરકારની પ્રશંસા કરી હતી.
પ્રધાનમંત્રીએ હળવી શૈલીમાં કહ્યું હતું કે, આ નવા વર્ષમાં એમની પ્રથમ મુલાકાત છે અને જ્યારે તહેવારની સિઝન ચાલી રહી છે, ત્યારે અમદાવાદનાં લોકો માટે મોટી હેલ્થકેર સુવિધાઓ સમર્પિત કરવાનો સૌથી ઉચિત સમય છે. તેમણે ઉમેર્યું હતુ કે, દેશમાં જુજ મ્યુનિસિપલ કોર્પોરેશન આ પ્રકારની વૈશ્વિક કક્ષાની હેલ્થકેર સુવિધાઓ ઊભી કરવા આગળ આવી છે. પ્રધાનમંત્રીએ અમદાવાદનાં મેયર તરીકે સરદાર પટેલની ભૂમિકાની પ્રશંસા કરી હતી, જેમણે શહેરમાં આરોગ્ય, સ્વચ્છતા અને સાફસફાઈ માટે અભિયાન ચલાવીને ઉદાહરણ પૂરું પાડ્યું હતું.
પ્રધાનમંત્રીએ આ કાર્યક્રમમાં તેમનાં સંબોધનનાં સમાપનમાં જણાવ્યું હતું કે, તમામ માટે સમાન અવસરો ઊભી કરવા અને વિકાસ માટે સરકારની કટિબદ્ધતા જાળવવાનો નવા ભારત માટેનો ભવિષ્યનો માર્ગ છે – સૌનો સાથ, સૌનો વિકાસ.
RP
(Visitor Counter : 244
પ્રધાનમંત્રીનું કાર્યાલય
પ્રધાનમંત્રીએ લોકસભાના સાંસદ બલ્લી દુર્ગા પ્રસાદ રાવના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ લોકસભાના સાંસદ બલ્લી દુર્ગા પ્રસાદ રાવના અવસાન અંગે શોક વ્યક્ત કર્યો છે.
પ્રધાનમંત્રીએ કહ્યું કે, “લોકસભાના સાંસદ બલ્લી દુર્ગા પ્રસાદ રાવના અવસાનથી દુઃખ થયું. તેઓ એક અનુભવી નેતા હતા, જેમણે આંધ્રપ્રદેશની પ્રગતિમાં અસરકારક યોગદાન આપ્યું હતું. મારી સંવેદના આ દુઃખદ ક્ષણોમાં તેમના પરિવાર અને શુભેચ્છકો સાથે છે. ઓમ શાંતિ.”
SD/GP/BT
સોશિયલ મીડિયા પર અમને ફોલો કરો:
(
પ્રધાનમંત્રીનું કાર્યાલય
પ્રધાનમંત્રીએ લોકનાયક જયપ્રકાશ નારાયણને તેમની જન્મજયંતી પર શ્રદ્ધાંજલિ અર્પી
પ્રધાનમંત્રી શ્રી નરેન્દ્ર મોદીએ લોકનાયક જયપ્રકાશ નારાયણને તેમની જન્મજયંતી પર શ્રદ્ધાંજલિ આપી છે.
એક ટ્વીટમાં, પ્રધાનમંત્રીએ કહ્યું;
"લોકનાયક જેપીને તેમની જન્મજયંતી પર શ્રદ્ધાંજલિ. ભારત માટે તેમનું યોગદાન અજોડ છે. તેમણે લાખો લોકોને રાષ્ટ્ર નિર્માણ માટે પોતાને સમર્પિત કરવા પ્રેરણા આપી હતી. તેમને લોકશાહી આદર્શોના મશાલ વાહક તરીકે હંમેશા યાદ કરવામાં આવશે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ નવરોઝ નિમિત્તે દેશને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ નવરોઝ નિમિત્તે દેશને શુભેચ્છા પાઠવી
પ્રધાનમંત્રીએ કહ્યું, “નવરોઝ મુબારક! હું એવી પ્રાર્થના કરું છું કે, આવનારું વર્ષ સુખ અને સમૃદ્ધિથી ભરેલું રહે.
(સૌનું આરોગ્ય સારુ રહે અને સૌની અપેક્ષાઓ પૂર્ણ થાય તેવી શુભેચ્છા.”
મંત્રીમંડળ
મંત્રીમંડળે નેશનલ જ્યુટ મેનુફેક્ચર્સ કોર્પોરેશન લિમિટેડ અને એની સહાયક કંપની બર્ડ્સ જ્યૂટ એન્ડ એક્ષ્પોર્ટ્સ લિમિટેડને બંધ કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નેશનલ જ્યુટ મેનુફેક્ચર્સ કોર્પોરેશન લિમિટેડ અને એની સહાયક કંપની બર્ડ્સ જ્યૂટ એન્ડ એક્ષ્પોર્ટ્સ લિમિટેડને બંધ કરવા માટે મંજૂરી આપી દીધી છે.
બંધ કરવાની પ્રક્રિયાઃ
- નક્કી થયેલી અસ્કયામતો અને ચાલુ અસ્કયામતોનો નિકાલ 14/06/2018નાં ડીપીઈનાં સૂચનો અનુસાર થશે અને ઋણની ચુકવણી પછી અસ્કયામતોનાં વેચાણમાંથી પ્રાપ્ત રકમ ભારતનાં સંચિત ભંડોળમાં જમા કરાવવામાં આવશે.
- 14/06/2018નાં ડીપીઈનાં સૂચનો અનુસાર અસ્કયામતોનાં નિકાલ માટે જમીન વ્યવસ્થાપન સંસ્થા ની સેવા લેવામાં આવશે. એલએમએને સૂચના આપવામાં આવી છે કે, તે ડીપીઈનાં સૂચનો અનુસાર નિકાલ માટેની કામગીરી શરૂ કરતાં અગાઉ અસ્કયામતોની સંપૂર્ણપણે ખરાઈ કરશે.
- વસ્ત્ર મંત્રાલયનાં બીજેઈએલની કોઈ પણ જમીન કે મકાનનો ઉપયોગ પોતાનાં માટે કે પોતાની કોઈ જાહેર સંસ્થા માટે કરવાનો પ્રસ્તાવ મળ્યો નથી અને તેની સૂચના જમીન વ્યવસ્થાપન સંસ્થાને પ્રત્યક્ષ સ્વરૂપે આપવામાં આવશે.
લાભઃ
આ નિર્ણયથી સરકારી ખજાનામાં બંને ખોટમાં ચાલતાં જાહેર સાહસોનાં સંચાલનમાં થતા ખર્ચને ઘટાડવાનો લાભ મળશે. આ પ્રસ્તાવથી ખોટમાં ચાલતી કંપનીઓને બંધ કરવામાં મદદ મળશે અને ઉપયોગી કાર્ય માટે કે વિકાસ માટે નાણાકીય સંસાધન એકત્ર કરવા માટે કિંમતી અસ્કયામતોની ફાળવણી સુનિશ્ચિત થશે.
બંને જાહેર સંસ્થાઓની જમીનનો ઉપયોગ જાહેર કામકાજ/સમાજનાં સંપૂર્ણ વિકાસ માટે સરકારી કાર્યથી કરવામાં આવશે.
પૃષ્ઠભૂમિઃ
- એનજેએમસી અનેક વર્ષોથી ખોટમાં ચાલે છે અને 1993થી એને બીઆઈએફઆરનાં વિચાર માટે મોકલવામાં આવી છે. કંપનીનું મુખ્ય ઉત્પાદન બોરી હતું, જેનો ઉપયોગ વિવિધ રાજ્ય સરકારો અનાજનાં પેકેજિંગ માટે કરતી હતી. ઘણાં વર્ષોથી શણની બોરીની માંગમાં ઘટાડો થયો છે અને કંપની ચલાવવા માટે આ વાણિજ્યિક રીતે લાભદાયક નથી એવો અનુભવ પણ થયો છે.
- એનજેએમસીની મિલો – કિનીસન મિલ, તીતાગઢ, ખરદા મિલ, ખરદા અને આરબીએચએમ મિલ, કટિહારનાં પુનરોદ્ધાર માટે પ્રસ્તાવ રજૂ કરવામાં આવ્યો હતો અને આ વર્ષ 2016થી સ્થગિત છે , કારણ કે કોન્ટ્રાક્ટર કાર્યક્ષમતા લાગુ કરવા અને સ્થાનિક કામદારોની સમસ્યાનું સમાધાન લાવી શક્યાં નહોતાં. આઉટસોર્સિંગનાં વિવિધ મોડલ લાગુ કરવાનો પ્રયાસ થયો હતો, પણ તેમાં સફળતા મળી નહોતી. અગાઉની કામગીરી, બજારની સ્થિતિ અને પ્લાસ્ટિક સામે સ્પર્ધા તથા ખાનગી જ્યુટ મિલોની ક્ષમતાને ધ્યાનમાં રાખીને જોવા મળ્યું છે કે, એનજેએમસી સંચાલન લાભોનાં માધ્યમથી પોતાની ઋણાત્મક શુદ્ધ સંપત્તિને સુધારવાની સ્થિતિમાં નથી. કોઈ સ્ટાફ/શ્રમિક નથી એટલે એને બંધ કરવી જોઈએ.
- એનજેએમસીની સહાયક કંપની બીજેઈએલનો મામલો બીઆઈએફઆરને મોકલવામાં આવ્યો, જેણે કંપનીનાં પુનરોત્થાન પર વિચાર કર્યો હતો. પરંતુ આ યોજના લાગુ થઈ શકી નહોતી, કારણ કે પશ્ચિમ બંગાળની સરકાર જમીનનાં ઉપયોગમાં પરિવર્તન કરવા સંમત થઈ નહોતી અને ત્રણ વર્ષનાં વિલંબ પછી એએસીમાં રાજ્ય સરકારનાં પ્રતિનિધિની નિમણૂક થઈ નહોતી. બીજેઈએલમાં કોઈ સ્ટાફ નથી. ફેક્ટરીનું સંચાલન થતું નથી એટલે એને બંધ કરવાથી કોઈ વિપરીત અસર નહીં થાય.
NP/J.Khunt/GP/RP
(Visitor Counter : 130
ઉપરાષ્ટ્રપતિ સચિવાલય
ઉપરાષ્ટ્રપતિએ જણાવ્યું કે કોરોના વાયરસ સામેની લડતમાં ભારતની સફળતા વૈશ્વિક લડત માટે મહત્વની છે
રાષ્ટ્રીય લોકડાઉનનું પ્રથમ સપ્તાહ ખૂબ જ પ્રોત્સાહક રહ્યું છે અને આગામી બે સપ્તાહ ખૂબ જ મહત્વના છે
ભારતના જુગાડ, ઈરાદો અને ઈનોવેશન તરફ વિશ્વનુ ધ્યાન ખેંચાયું છે
જો કોઈ મુદ્દો હોય તો તે અંગે વિવાદને કોઈ સ્થાન નથીઃ પરિસ્થિતિ સંગઠીત લડત માગે છે
ઉપરાષ્ટ્રપતિએ લોકોને લાંબો સમય ઘરમાં રહેવાની બાબતને સદ્દગુણ ગણાવી
ભારતના ઉપરાષ્ટ્રપતિ અને રાજ્યસભાની અધ્યક્ષ શ્રી એમ. વેંકૈયા નાયડુએ કેન્દ્ર અને રાજ્ય સરકારોએ કોરોના વાયરસનો પ્રસાર રોકવા માટે દેશની 130 કરોડની વસતિ માટે જાહેર કરાયેલા દેશવ્યાપી લૉકડાઉનનું પ્રથમ સપ્તાહ પ્રતિભાવ, સહયોગ અને નિર્ણયશક્તિની દ્રષ્ટિએ ખૂબ જ સફળ ગણાવ્યું છે.
લૉકડાઉનના પ્રથમ સપ્તાહની સમીક્ષા કરતાં શ્રી નાયડુએ નોંધ લીધી હતી કે કરિયાણાંના સ્ટોર્સ તથા શાકભાજીના બજારોમાં કરાયેલા વર્તુળો અને બોક્સ ભૌતિક અંતર સૂચવે છે. લૉકડાઉનનો અમલ કરાવતું સરકારી તંત્ર અને રેલવેના વેગનને આઈસોલેશન વોર્ડમાં ફેરવવાના ભારતીય જુગાડની તથા કેટલા વૈજ્ઞાનિકો અને સંગઠનોએ ઝડપભેર તૈયાર કરેલા ટેસ્ટીંગ ટુલ્સ અને કીટ્સ તથા વેન્ટીલેટર્સને વૈશ્વિક સ્તરે માન્યતા મળી છે અને તેના થકી કોરોના વાયરસ સામેના પડકારો હલ કરવાના અને અન્ય લોકોને માર્ગ બતાવવાના ભારતના પ્રયાસોની પ્રશંસા થઈ છે.
શ્રી નાયડુએ વધુમાં જણાવ્યું હતું કે સમગ્ર દેશમાં અગાઉ જોવા મળ્યા ના હોય તેવા વ્યાપક પ્રમાણમાં સામાજીક અને ભૌતિક લૉકડાઉનને કારણે પાક લેવાના સમયે સ્થળાતર કરી જતા મજૂરો અને ખેડૂતો અંગે કેટલાક મુદ્દાઓ ઉપસ્થિત થાય તે સ્વાભાવિક છે. તેમણે આશા વ્યક્ત કરી હતી કે કેન્દ્ર અને રાજ્યોની સરકારો આ સમસ્યાનું નિવારણ કરશે. તેમણે સંતોષપૂર્વક એવી નોંધ લીધી હતી કે પ્રથમ સપ્તાહમાં આવશ્યક ચીજવસ્તુઓનો પૂરવઠો અને ઉપલબ્ધિ જળવાઈ રહી છે. ઉપરાષ્ટ્રપતિએ ચિંતા વ્યક્ત કરી હતી કે લૉકડાઉનના હવે પછીના બે સપ્તાહ કોરોના વાયરસનો પ્રસાર રોકવા માટે ખૂબ જ મહત્વના છે. તેમણે લોકોને આ દિશામાં થઈ રહેલા પ્રયાસોમાં સહયોગ આપવા અને પોતાની કટિબદ્ધતા વધારવા માટે અનુરોધ કર્યો હતો.
શ્રી નાયડુએ જણાવ્યું હતું કે આપણી વસતિનું અને આરોગ્ય અંગેની માળખાગત સુવિધીઓનું જંગી કદ જોતાં કોરોના વાયરસ સામેની લડતમાં ભારતની સફળતા આ ઘાતક વાયરસ સામેની વિશ્વની લડત માટે ખૂબ જ મહત્વની બની રહે છે. આ વાયરસે વિવિધ દેશોમાં આરોગ્ય અને સંપત્તિનો મોટો વિનાશ નોંતર્યો છે. તેમણે ભારપૂર્વક જણાવ્યું હતું કે પોતાના સાથી માનવો તરફ ભારતીયોની જવાબદારી છે અને તેમણે પોતાના સામુહિક પ્રયાસોનો આ વૈશ્વિક કટોકટી સમયે આ ધર્મનું પાલન કરીને યોગ્ય વલણ અપનાવવું જોઈએ.
તેમણે વધુમાં જણાવ્યું હતું કે હાલનો સમય સંગઠીત થઈને લડત આપવાનો હોવાથી આપણે એક વિખરાયેલા મોરચા તરીકે કામ કરી શકીએ નહીં. શ્રી નાયડુએ બૌદ્ધિકો અને અન્ય લોકોને જો કોઈ વિવાદીત મુદ્દા હોય તો આ કપરો સમય પૂરો થાય ત્યાં સુધી રોકી રાખવા અને પડકારના અસરકારક સામના માટે સૂચનો આપવા અનુરોધ કર્યો છે.
GP/RP
(Visitor Counter : 165
પ્રધાનમંત્રીનું કાર્યાલય
"બાજરીમાં વિપુલતા" ગીતમાં, રચનાત્મકતા ખાદ્ય સુરક્ષા અને ભૂખને દૂર કરવાના એક મહત્વપૂર્ણ કારણ સાથે ભળી ગઈ છે: પીએમ
પ્રધાનમંત્રી શ્રી નરેન્દ્ર મોદીએ કહ્યું છે કે શ્રી એન અથવા બાજરીમાં આરોગ્ય અને સુખાકારીની પુષ્કળતા છે.
ગ્રેમી એવોર્ડ વિજેતા ભારતીય-અમેરિકન ગાયક ફાલુ યુએન દ્વારા 2023ને બાજરીના આંતરરાષ્ટ્રીય વર્ષ તરીકે જાહેર કરવા માટે પ્રધાનમંત્રીની પહેલથી પ્રેરિત ગીત સાથે બહાર આવ્યા છે. તેણીએ બાજરીને પ્રોત્સાહન આપવા, ખેડૂતોને તેને ઉગાડવામાં અને વિશ્વની ભૂખને દૂર કરવામાં મદદ કરવા માટે એક ગીત લખવા માટે પ્રધાનમંત્રી સાથે સહયોગ કરવા વિશે ટ્વીટ કર્યું.
જવાબમાં પ્રધાનમંત્રીએ ટ્વીટ કર્યું:
"ઉત્તમ પ્રયાસ @FaluMusic! શ્રી અન્ન અથવા બાજરીમાં આરોગ્ય અને સુખાકારીની પુષ્કળતા છે. આ ગીત દ્વારા, રચનાત્મકતા ખોરાકની સુરક્ષા અને ભૂખને દૂર કરવાના મહત્વપૂર્ણ કારણ સાથે ભળી ગઈ છે."
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 162.73 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 13.83 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની ગતિને વેગ આપવા અને વિસ્તારવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,62,73,06,725
|
|
બાકી ઉપલબ્ધ
|
|
13,83,03,116
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 162.73 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 13.83 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 141
પ્રધાનમંત્રીનું કાર્યાલય
પ્રધાનમંત્રીએ જમ્મુ અને કાશ્મીરમાં બસ અકસ્માતમાં માર્યા ગયેલા પ્રવાસીઓ અંગે દુઃખ વ્યક્ત કર્યું
પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરનાં કિશ્તવાર જિલ્લામાં બસ અકસ્માતમાં મૃત્યુ પામેલા લોકો પર શોક વ્યક્ત કર્યો હતો.
પ્રધાનમંત્રીએ કહ્યું હતું કે, “જમ્મુ અને કાશ્મીરનાં કિશ્તવારમાં અકસ્માતની જાણ થતાં હૃદય દ્રવિત થઈ ગયું છે. આપણે આ અકસ્માતમાં જીવ ગુમાવનાર તમામ લોકો પ્રત્યે દુઃખ અને તેમનાં પરિવારજનોને પ્રત્યે સંવેદના વ્યક્ત કરીએ છીએ. ઈજાગ્રસ્ત લોકો વહેલામાં વહેલી તકે સાજાં થાય એવી પ્રભુને પ્રાર્થના.”
DK/NP/J.Khunt/GP
(Visitor Counter : 114
પ્રધાનમંત્રીની આર્થિક સલાહકાર પરિષદ
ઈસી-પીએમએ આર્થિક સમીક્ષામાં નાણાંકીય મજબૂતી, નાણાંકીય શિસ્તપાલન અને રોકાણ પર મૂકાયેલા ભારતને આવકાર્યો
આર્થિક સમીક્ષામાં આગામી પાંચ વર્ષ માટે વિકાસ અને રોજગારીની બ્લ્યૂ-પ્રિન્ટ: ડૉ. બિબેક દેબરાય
ડૉ. બિબેક દેબરાયે કહ્યું કે સરકારનો દ્રષ્ટિકોણ સંઘવાર, વ્યયમાં સુધારો, એમએસએમઇ માટે નીતિઓ, જીએસટી અને પ્રત્યક્ષ કરવેરામાં સુધારા દ્વારા ઉજાગર થાય છે
ન્યાયિક સુધારા અને ડેટાની ભૂમિકા આવકાર્ય; ઇસી-પીએમ અધ્યક્ષ
નવી દિલ્હી, 04-07-2019
પ્રધાનમંત્રીની આર્થિક સલાહકાર પરિષદ ના અધ્યક્ષ ડૉ. બિબેક દેબરાયે આર્થિક સમીક્ષામાં નાણાકીય મજબૂતી, નાણાકીય શિસ્તપાલન અને રોકાણ પર મૂકવામાં આવેલા આગ્રહને આવકાર્યો છે. છેલ્લા પાંચ વર્ષમાં ભારતનો વાસ્તવિક ગ્રોસ ડોમેસ્ટિક પ્રોડક્ટનો સરેરાશ દર 7.5 રહ્યો છે. આર્થિક સમીક્ષાનું આકલન છે કે 4 ટકા વાર્ષિક ઇન્ફ્લેશન સાથે 2024-25 સુધીમાં અર્થતંત્ર 5 ટ્રિલિયન અમેરિકી ડૉલર થઇ જશે જેમાં વાસ્તવિક ગ્રોસ ડોમેસ્ટિક પ્રોડક્ટ 8 ટકા રહેશે. આ લક્ષ્ય હાંસલ થઇ શકે છે પરંતુ આપણે નાણાકીય મજબૂતના માર્ગથી હટવાનું નથી, જે મધ્યકાલિન નાણાકીય નીતિમાં વ્યક્ત કરવામાં આવ્યું છે. તેને નાણા ખાધ/ગ્રોસ ડોમેસ્ટિક પ્રોડક્ટ ગુણોત્તર અને દેવું/ગ્રોસ ડોમેસ્ટિક પ્રોડક્ટ ગુણોત્તરમાં પણ દર્શાવવામાં આવ્યો છે. વધેલી ખોટથી ખાનગી રોકાણને નુકસાન પહોંચે છે, ખાનગી મૂડીના ખર્ચમાં વધારો થાય છે અને સ્થાનિક ક્ષેત્ર નાણાકીય બચતમાં અવરોધ આવે છે. આકલન અનુસાર 2018-19માં ભારતનો વિકાસદર 6.8 ટકા રહેશે તેમજ ચક્રીય જાહેર ખર્ચ ઓછો કરવાની તક મળશે. આથી ડૉ. બિબેક દેબરાયે સમીક્ષામાં નાણાકીય મજબૂતી અને રોકાણને પ્રોત્સાહન આપવા અને ખાસ કરીને ખાનગી રોકાણને પ્રોત્સાહન આપવા માટે કરવામાં આવેલી જોગવાઇઓને આવકારી છે.
સમીક્ષામાં આગામી પાંચ વર્ષ દરમિયાન વિકાસ અને રોજગારીની બ્લ્યૂ-પ્રિન્ટ રજૂ કરવામાં આવી છે. આ 2014 અને 2019 દરમિયાન પહેલી નરેન્દ્ર મોદી સરકાર દ્વારા લેવામાં આવેલા પગલાંને અનુરૂપ છે, જેમાં વ્યવહારમાં પરિવર્તનની પહેલોને સામેલ કરવામાં આવી છે. વર્ષ 2014 થી 2019 દરમિયાન નીતિઓમાં નિરંતરતા છે અને 2019 થી 2024 સુધી પ્રસ્તાવિત નીતિઓ તેમાં સામેલ છે. સમીક્ષાથી સંઘવાદ, વ્યયમાં સુધારો, એમએસએમઈ માટે નીતિઓ, જીએસટી અને પ્રત્યક્ષ કરમાં સુધારા દ્વારા સરકારનો દ્રષ્ટિકોણ ઉજાગર થાય છે. ડૉ. બિબેક દેબરાયે કહ્યું હતું કે, આ વર્ષની આર્થિક સમીક્ષામાં એક અભિનવ અને આવકાર્ય પક્ષ એ છે કે, તે અંતર્ગત ન્યાયિક સુધારા અને ડેટાની ભૂમિકાની જોગવાઇ કરવામાં આવી છે. એકંદરે સમીક્ષામાં અતિતથી દૂર હટીને કામ કરવાના દ્રષ્ટિકોણનો હવાલો આપવામાં આવ્યો છે, જેને સંસ્કૃતના ઉદાહરણોથી વ્યક્ત કરવામાં આવ્યો છે. આ ઉદાહરણોમાં શિસ્ત સંબંધિત અનેક માહિતીઓ ઉપલબ્ધ છે અને સમીક્ષા પૂરી કરવા માટે માત્ર કૌટિલ્યનું ઉદાહરણ આપવા સુધી સીમિત નથી રહેવાનું પરંતુ કમંડકીય નીતિસાર પણ ધ્યાનમાં રાખવાનો છે.
DK/NP/J.Khunt/GP
(Visitor Counter : 158
પ્રધાનમંત્રીનું કાર્યાલય
પ્રધાનમંત્રીએ મિલાદ-ઉલ-નબી નિમિત્તે દેશવાસીઓને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ મિલાદ-ઉલ-નબી નિમિત્તે દેશવાસીઓને શુભેચ્છા પાઠવી છે.
પ્રધાનમંત્રીએ કહ્યું, "મિલાદ-ઉલ-નબીની શુભકામનાઓ. આશા છે કે આ દિવસ કરુણા અને બંધુત્વ વધારે. દરેક વ્યક્તિ સ્વસ્થ અને ખુશ રહે. ઈદ મુબારક!"
SD/GP/BT
(